
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK



KLASA:  602-01/25-01/10 
URBROJ: 2140-5-02-25-2
Pregrada, 18.09.2025.

Na temelju Odluke o kriterijima i načinu financiranja troškova javnog prijevoza redovitih učenika srednjih škola za školsku godinu 2025./2026. Vlade Republike Hrvatske („Narodne novine“ 108/2025), Odluke o sufinanciranju troškova prijevoza redovitih učenika srednjih škola u školskoj godini 2025./2026. Župana Krapinsko-zagorske županije od 3. rujna 2025. („Službeni glasnik Krapinsko- zagorske županije“ broj 34/25), članka 18. Odluke o socijalnoj skrbi za područje Grada Pregrade („Službeni glasnik Krapinsko – zagorske županije“ br. 7/18, 26/19, 51/20, 9/22, 40/23) i članka 52. Statuta Grada Pregrade („Službeni glasnik Krapinsko – zagorske županije“  6/13 i 17/13, 7/18, 16/18 - pročišćeni tekst, 5/20, 8/21, 38/22, 40/23) gradonačelnik Grada Pregrade donosi


ZAKLJUČAK 
o sufinanciranju i financiranju troškova prijevoza 
redovitih učenika srednjih škola s područja grada Pregrade 
u školskoj godini 2025./2026.

I. OPĆE ODREDBE
Članak 1.

(1) Ovim Zaključkom utvrđuju se kriteriji i način sufinanciranja i financiranja troškova prijevoza redovitih učenika srednjih škola s prebivalištem i boravištem na području grada Pregrade u školskoj godini 2025./2026. 
(2) Pojmovi koji se koriste u ovom Zaključku, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Članak 2.

1) Temeljem ovog Zaključka, sufinancira se javni linijski prijevoz u cestovnom prometu i javni linijski prijevoz u željezničkom prometu, a iznimno i drugi oblik prijevoza na područjima gdje nema odgovarajućeg javnog prijevoza i koji se obavlja od mjesta prebivališta, odnosno boravišta učenika do adrese mjesta školovanja (u daljnjem tekstu: prijevoz učenika).

2) Temeljem ovog Zaključka, financira se javni linijski autobusni prijevoz učenicima kojima je mjesto prebivališta ili boravišta od mjesta školovanja udaljeno od 2 do 5 kilometra (u skladu s daljinarom HAK-a).







II. UVJETI ZA OSTVARIVANJE PRAVA

Članak 3.

1) Pravo na sufinanciranje troškova prijevoza imaju učenici srednjih škola koji ispunjavaju sljedeće uvjete:
· da je njihovo prebivalište ili boravište na području grada Pregrade, 
· da su redovno upisani u srednju školu na području Republike Hrvatske,
· da udaljenost od adrese u mjestu njihova prebivališta, odnosno boravišta do adrese u mjestu škole iznosi više od 5 kilometara, 
· da svakodnevno putuju od adrese u mjestu prebivališta, odnosno boravišta do adrese u mjestu škole ili na redovitu učeničku praksu, sredstvima javnog linijskog prijevoza (autobus i vlak), odnosno iznimno drugim oblikom prijevoza, na područjima gdje nema odgovarajućeg javnog prijevoza.

2) Pravo na financiranje troškova prijevoza imaju učenici srednjih škola koji ispunjavaju sljedeće uvjete:
· da je njihovo prebivalište ili boravište na području grada Pregrade, 
· da su redovno upisani u srednju školu na području Republike Hrvatske,
· da je učeniku mjesto prebivališta ili boravišta od mjesta školovanja udaljeno od 2 do 5 kilometra (u skladu s daljinarom HAK-a).

III. SUFINANCIRANJE
Članak 4.

(1) Sufinanciranje troškova prijevoza učenika utvrđuje se na sljedeći način:
a) kod javnog linijskog autobusnog prijevoza s određenim iznosom prema određenoj zoni:
· I zona do 10,00 km, sa 10,93 EUR
· II zona od 10,01 do 20,00 km, sa 15,79 EUR
· III zona od 20,01 do 30,00 km, sa 19,43 EUR
· IV zona od 30,01 do 40,00 km, sa 23,08 EUR 
· V zona od 40,01 do 50,00 km, sa 26,71 EUR
· VI zona od 50,01 i više km; sa 31,57 EUR
b) kod drugog oblika prijevoza koji nije obuhvaćen Odlukom o kriterijima i načinu financiranja troškova javnog prijevoza redovitih učenika srednjih škola za školsku godinu 2025./2026. („Narodne novine“ broj 108/2025) - stalnim mjesečnim iznosom za vrijeme pohađanja nastave i/ili stručne prakse, u odnosu na udaljenost na kojoj se taj oblik prijevoza odvija i to: 
· I. zona: 5-10 kilometara, subvencija je 47,78 EUR
· II. Zona: 10,1 – 20 kilometara, subvencija je 63,71 EUR 
· III. zona: 20,1 i više kilometara, subvencija je 79,63 EUR
(2) Ako je u mjesecu broj nastavnih dana deset ili manje, gradske subvencije iz stavka 1. alineja „a” i „b” ovog članka se umanjuju za ½.
(3) Za vrijeme trajanja pilot – projekta besplatnog javnog željezničkog prijevoza djece i učenika osnovnih i srednjih škola na području Republike Hrvatske, koji se u cjelini financira iz proračuna Ministarstva mora, prometa i infrastrukture učenici koji koriste navedeni način prijevoza ne mogu koristiti i prijevoz autobusom.








Članak 5.

(1) Učenici kojima je mjesto prebivališta odnosno boravišta od mjesta školovanja udaljeno više od 5 kilometara (u skladu s daljinarom HAK-a) te nemaju mogućnost korištenja javnog linijskog prijevoza, odnosno drugog organiziranog putničkog prijevoza odobrenog od nadležnog tijela, a u školu se na udaljenosti preko 5 km, na području Republike Hrvatske, prevoze vlastitim prijevozom, iznimno imaju pravo na subvenciju  prema alineji b) stavka 1. članka 4. ovog Zaključka
(2) Ako roditelj/ staratelj/ skrbnik istim autom u isto vrijeme i na istoj relaciji prevozi dva ili više učenika, ima pravo na naknadu samo za jednog učenika.
(3) Realizacija prethodno navedene subvencije odobrava se na zahtjev roditelja/ staratelja/ skrbnika, a regulira se posebnim ugovorom.


IV. FINANCIRANJE

Članak 6.

(1) Učenicima kojima je mjesto prebivališta ili boravišta od mjesta školovanja udaljeno od 2 do 5 kilometra (u skladu s daljinarom HAK-a), Grad Pregrada će u potpunosti financirati iznos mjesečne karte javnog linijskog autobusnog prijevoza.

(2)	Ako je u mjesecu broj nastavnih dana deset ili manje, gradska subvencija iz stavka 1. ovog članka se umanjuje za ½.


V. PROVEDBENE ODREDBE
Članak 7.

Sufinanciranje odnosno financiranje troškova prijevoza temeljem ovog Zaključka ostvaruje učenik pri kupnji mjesečne učeničke karte kod javnog prijevoznika ili uz poseban zahtjev kod drugog oblika prijevoza.

Članak 8.

Popis učenika koji ostvaruju pravo na sufinanciranje i financiranje troškova prijevoza sukladno ovom Zaključku, obavezan je prilog uz račun koji izdaje prijevoznik svaki mjesec, a izrađuje se na osnovu izdanih propisanih potvrda i/ili popisa. Popis treba biti usklađen s popisom koji prijevoznik izrađuje za isplatu državne i županijske subvencije te treba sadržavati barem ove podatke: ime i prezime učenika, naziv škole i razred koji pohađa, adresu prebivališta ili boravišta i naziv grada/općine, relaciju (zonu) s brojem km na kojoj se prevozi, punu cijenu mjesečne karte, iznose subvencija u skladu s člankom 4. i člankom 6. ovog Zaključka, iznos doplate roditelja od ukupne cijene te broj dozvole za obavljanje javnog linijskog prijevoza.

Članak 9.

Način obračuna, rokove i način plaćanja iznosa sufinanciranja odnosno financiranja troškova prijevoza učenika uređuju Grad i prijevoznik ugovorom.



VI. ZAVRŠNE ODREDBE

Članak 10.

Ovaj Zaključak objaviti će se u „Službenom glasniku Krapinsko-zagorske županije“.


GRADONAČELNIK

Goran Vukmanić


DOSTAVITI:
1. Upravni odjel za financije i gospodarstvo, ovdje,
2. „Službeni glasnik Krapinsko- zagorske županije“, za objavu,
3. Pismohrana.

